
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 73 


27 Ιανουάριου 2003 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΙ- 
ΡΗΣ ΤΖΕΡΜΙΑ» και κύρωση του οργανισμού αυτού. 1 

ΑΠΟΦΑΣΕΙΣ 

Διορισμός Διευθύνοντος Συμβούλου στον Οργανισμό 
Γεωργικής Επαγγελματικής Εκπαίδευσης, Κατάρ¬ 


τισης και απασχόλησης «ΔΗΜΗΤΡΑ» - Ν.Π.Ι.Δ. 2 

Συμπλήρωση της αριθμ. 36500/374/1995 Κοινής Εξου- 

σιοδοτικής Απόφασης. 3 

Αναπροσαρμογή ετήσιων ανταποδοτικών τελών για το 
έτος 2003. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΙΡΗΣ 
ΤΖΕΡΜΙΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 23.177/13.12.2001 πράξη της Συμβολαιογράφου 
Πειραιά Σουρή Ζαφειρίας χας Εράσμου Κωνσταντίνου και 
την αρ. 23.740/9.4.2002 πράξη διόρθωσης, συμπλήρωσης 
και κωδικοποίησης του καταστατικού του ιδρύματος της 
ιδίας, με την οποία η Μαίρη χα Κωνσταντίνου Τζερμιά σύστη¬ 
σε κοινωφελές ίδρυμα με την επωνυμία «ΙΔΡΥΜΑ ΚΩΝΣΤΑ¬ 
ΝΤΙΝΟΥ ΚΑΙ ΜΑΙΡΗΣ ΤΖΕΡΜΙΑ» και με έδρα την Αθήνα. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 26.6.2002 γνωμοδότηση του Συμβουλίου 
Εθνικών Κληροδοτημάτων. 

4. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 1485τ.Β'). 


Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομίας και Οικονο¬ 
μικών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΙΡΗΣ 
ΤΖΕΡΜΙΑ», η οποία έγινε από την Μαίρη χα Κωνσταντίνου 
Τζερμιά με την αριθ. 23177/13.12.2001 πράξη της Συμβο¬ 
λαιογράφου Πειραιά Σουρή Ζαφειρίας χας Εράσμου 
Κωνσταντίνου και την αρ. 23.740/9.4.2002 πράξη διόρθω¬ 
σης, συμπλήρωσης και κωδικοποίησης της ίδιας. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εθνικής Παιδείας και Θρησκευμάτων και Οικονομίας 
και Οικονομικών και διέπεται από τις διατάξεις των ανω¬ 
τέρω συστατικών του πράξεων, του παρακάτω οργανι¬ 
σμού, του α.ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα πέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς Ιδρύματος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΚΑΙ ΜΑΙΡΗΣ 
ΤΖΕΡΜΙΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΚΩΝΣΤΑΝΤΙΝΟΥ ΚΑΙ ΜΑΙΡΗΣ ΤΖΕΡΜΙΑ» που συστήθηκε 
από της Μαίρη χα Κωνσταντίνου Τζερμιά με την αρ. 
23.177/13.12.2001 πράξη της Συμβολαιογράφου Πειραιά 
Σούρη Ζαφειρίας χας Εράσμου Κωνσταντίνου και την αρ. 
23.740/9.4.2002 πράξη διόρθωσης, συμπλήρωσης και 
κωδικοποίησης της ιδίας, αποτελεί νομικό πρόσωπο ιδιω¬ 
τικού δικαίου και διέπεται από τις διατάξεις των ανωτέρω 
συστατικών πράξεων, του παρόντος οργανισμού, του α.ν. 
2039/1939 όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Αθήνα. Το ίδρυμα έχει 
την δυνατότητα δημιουργίας και υποστήριξης, γραφείων 
και δραστηριοτήτων σε οποιαδήποτε άλλο δήμο της Ελ¬ 
λάδος και σε οποιαδήποτε χώρα κριθεί αναγκαίο. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα στο πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός: 

Ως σκοποί του συντιστωμένου Ιδρύματος ορίζονται οι 
εξής: (α) Η χορήγηση υποτροφιών για πανεπιστημιακές 
ισότιμες σπουδές σε ανθρωπιστικές επιστήμες (ήτοι αρ¬ 
χαιολογία, φιλολογία, νομικές επιστήμες, κοινωνιολογία) 
σε αριστούχους απόφοιτους Λυκείου ή σε περίπτωση ισο- 
βαθμισάντων στους οικονομικά ασθενέστερους του Δή¬ 
μου Κρουσώνοςτου Νομού Ηρακλείου Κρήτης, ή της ευ¬ 
ρύτερης περιοχής του Νομού Ηρακλείου, εάν δεν υπάρ¬ 
χουν αριστούχοι στον Δήμο Κρουσώνος. 

Η χορήγηση υποτροφίας θα δίδεται σε έναν ή δύο αρι¬ 
στούχους κάθε φορά, και θα έχει διάρκεια ίση με αυτή του 
κύκλου των σπουδών τις οποίες παρακολουθούν. Η χο¬ 
ρήγηση της υποτροφίας θα διακόπτεται εφόσον διαπι¬ 
στώνεται από τα πιστοποιητικά σπουδών τα οποία υπο- 
χρεούται να προσκομίζει ο υπότροφος ετησίως, ότι η βαθ¬ 
μολογία του υπολείπεται του άριστα: 

Σε περίπτωση που δεν υπάρχουν αριστούχοι για την εν 
λόγω υποτροφία, το Διοικητικό Συμβούλιο κατά την από¬ 
λυτη διακριτική του ευχέρεια δύναται να αποφασίζει είτε 
να μη χορηγηθούν υποτροφίες είτε να χορηγηθούν σε 
αποφοίτους με βαθμόν «λίαν καλώς» που θα προταθούν 
από το Σχολικό Συμβούλιο των καθηγητών των λυκείων 
αποφοιτήσεώς τους. 

(β) Η παντός είδους συνεργασία με αντίστοιχα Ιδρύμα¬ 
τα του εσωτερικού και εξωτερικού εταιρείες, ινστιτούτα, 
πανεπιστήμια ή άλλους φορείς για την επίτευξη των σκο¬ 
πών του Ιδρύματος καθώς και κάθε άλλη ενέργεια που 
ήθελε κριθεί πρόσφορη από το Διοικητικό Συμβούλιο του 
Ιδρύματος, πάντοτε εντός των πλαισίων και σύμφωνα με 
το πνεύμα της εκάστοτε ισχυούσης για τα κοινωφελή 
ιδρύματα ελληνικής νομοθεσίας. 

Άρθρο 3 

Περιουσία- Πόροι 

1. Την αρχική περιουσία του Ιδρύματος αποτελεί η ει¬ 
σφορά από τον Ιδρυτή του ποσού των ΕΥΡΩ ΟΚΤΑ¬ 
ΚΟΣΙΩΝ ΟΓΔΟΝΤΑ ΜΙΑΣ ΧΙΛΙΑΔΩΝ (881.000). 

2. Πόροι του Ιδρύματος πλήντου ανωτέρω αρχικού πο¬ 
σού είναι: (α) Οι τόκοι από τις καταθέσεις του σε Τράπε¬ 
ζες ή άλλους Πιστωτικούς Οργανισμούς. 

(β) Το προϊόν της επενδύσεως των περιουσιακών στοι¬ 
χείων του. 

(γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το Ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

(α) ΜΑΤΡΩΝΑ σύζυγο ΝΙΚΟΛΑΟΥ ΕΓΚΟΝ, το γένος ΜΙ- 
ΧΑΛΗ και ΣΤΑΜΑΤΙΑΣ ΞΥΛΑ, επιχειρηματία, γεννημένη 
στην Αθήνα το έτος 1935, κάτοικο Πειραιώς (οδός Φιλελ¬ 
λήνων αριθμός 1-3), κάτοχο του με αριθμό Σ. 147336/ 
31.10.1995 δελτίου ταυτότητας του Αστυνομικόύ Τμήμα- 
τος Κηφισιάς. 


(β) ΚΩΝΣΤΑΝΤΙΝΟ ΠΟΥΤΟΥΣ, του ΜΙΧΑΗΛ και της 
ΣΤΕΛΛΑΣ, ιδιωτικό υπάλληλο, γεννημένο στην Αθήνα το 
έτος 1946, κάτοικο Γλυφάδας Αττικής (Διαδόχου Παύλου 
αριθμός 47), κάτοχο του με αριθμό Σ. 105989/21.8.1996 
δελτίου ταυτότητας του Αστυνομικού Τμήματος Γλυφά¬ 
δας. 

(γ) ΒΑΣΙΛΙΚΗ θυγατέρα ΑΝΕΣΤΗ και ΖΗΝΟΒΙΑΣ ΤΣΟΥ¬ 
ΚΑΛΑ, σύζυγο ΓΕΩΡΓΙΟΥ ΤΕΡΖΟΓΛΟΥ, συνταξιούχο, 
γεννημένη στην Καβάλα Καβάλας το έτος 1928, κάτοικο 
Αθηνών (οδός Π. Γρ. Αυξεντίου 58-60 Ιλίσια), κάτοχο του 
με αριθμό 528917/19.4.1961 δελτίου ταυτότητας του ΚΔ’ 
Παραρτήματος Ασφαλείας Αθηνών. 

(δ) ΦΡΕΙΔΕΡΙΚΗ σύζυγο ΑΝΑΣΤΑΣΙΟΥ ΚΩΝΣΤΑΝΤΙΝΙ- 
ΔΗ, το γένος ΙΩΑΝΝΗ και ΦΩΤΕΙΝΗΣ ΤΣΑΚΟΥ, επισκέ- 
πτρια αδελφή, γεννημένη στην Ανάληψη Αιτωλοακαρ¬ 
νανίας το έτος 1950, κάτοικο Πεύκης (οδός Γιαννοπού- 
λου αριθμός 19), κάτοχο του με αριθμό Ξ 453801/ 
16.6.1988 δελτίου ταυτότητας του Αστυνομικού Τμήμα- 
τος και 

(ε) ΚΩΝΣΤΑΝΤΙΝΟ ΚΩΤΣΙΓΙΑΝΝΗ του ΝΙΚΟΛΑΟΥ και 
της ΜΑΡΙΑΣ δικηγόρο, γεννημένο στην Αθήνα το έτος 
1958, κάτοικο Πειραιώς (οδός Φιλελλήνων αριθμός 5-7), 
κάτοχο του με αριθμό Λ. 151679/21.4.1981 δελτίου ταυ¬ 
τότητας του Δ' Παραρτήματος Ασφαλείας Αθηνών. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, που συνέρχονται μέσα σε τριάντα 
(30) ημέρες απάτην επέλευση οιουδήποτε έκτων ανωτέ¬ 
ρω γεγονότων και σύμφωνα με τη διαδικασία που ορίζε¬ 
ται από τις διατάξεις του α.ν. 2039/39. 

4. Το Διοικητικό Συμβούλιο συνεδριάζει τακτικά δύο (2) 
φορές ετησίως. Έκτακτα συνεδριάζει όποτε το ζητήσει ο 
Πρόεδρος ή δύο (2) από τα μέλη του, με γραπτή αίτησή 
τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

Σε περίπτωση άρνησης τούτο να συγκαλέσει το Συμ¬ 
βούλιο, τούτο συγκαλείται από τα μέλη που ζήτησαν τη 
σύγκληση αυτού, οπότε τούτο συνεδριάζει και χωρίς την 
παρουσία του Προέδρου, αρκεί να είναι παρόντα τρία (3) 
τουλάχιστον μέλη του. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του, με την επιφύ¬ 
λαξη της παραγράφου 4 ανωτέρω. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών σε περίπτωση 
δε ισοψηφίας υπερισχύει η γνώμη με την οποία συντάσ- 
σεται ο Πρόεδρος αυτού. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από πέντε (5) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των τυχόν διαφωνούντων μελών του. 

Τα πρακτικά υπογράφονται από όλα τα μέλη που μετέ¬ 
χουν οτη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του α.ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου αυτού, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

(α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του Ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 β.δ/τος (ΦΕΚ552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του Ιδρύματος. 

(β) Αποφασίζει την πρόσληψη του αναγκαίου προσωπι- 
κούτου Ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

(γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

(στ) Αποφασίζει περίτων χορηγουμένων από το Ίδρυμα 
υποτροφιών και παρακολουθεί την πορεία των υποτρό¬ 
φων. 

(ζ) Αιτείται την μετατροπή του παρόντος Οργανισμού 
συμφώνως προς το άρθρο 119 Α.Κ. 

(η) Εκλέγει τους ελεγκτές του Ιδρύματος καθώς και 
τους εκκαθαριστές αυτού. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

(α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

(β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον ημέ¬ 
ρες πριν από τη συνεδρίαση. 


(γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων, που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

(δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

(ε) Αλληλογραφεί με τις Αρχές και υπογράφει άλατα έγ¬ 
γραφα του Ιδρύματος προς τρίτους. 

(στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

(ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέαςτου Διοικητικού Συμβουλίου του Ιδρύ¬ 
ματος: α. Συνυπογράφει με τον Πρόεδρο κάθε έγγραφο 
του Ιδρύματος προς τρίτους. 

β. Φροντίζει για τη σύνταξη τωνπρακτικώντου Διοικητι¬ 
κού Συμβουλίου. 

γ. Διεκπεραιώνει την αλληλογραφία, 
δ. Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. ΟΤαμίαςτουΔιοικητικούΣυμβουλίουτου Ιδρύματος: 
α. Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β. Καταθέτει τα έσοδα του Ιδρύματος, σε ένα από τα 
τραπεζικά ή πιστωτιά ιδρύματα που ορίζονται από το Διοι¬ 
κητικό Συμβούλιο του Ιδρύματος, έχοντας την ευχέρεια να 
παρακρατεί από αυτά ένα μικρό ποσό, που είναι αναγκαίο 
για την πληρωμή εκτάκτων και επειγουσών δαπανών του 
Ιδρύματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους. 

γ. Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ. Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε. Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Το δικαίωμα υποτροφίας για τις σπουδές πανεπιστη¬ 
μιακού επιπέδου στις προαναφερόμενες επιστήμες 
έχουν κατά σειρά προτεραιότητας οι αριστούχοι μαθητές 
ή μαθήτριες απόφοιτοι Λυκείου του Δήμου Κρουσώνος 
του Νομού Ηρακλείου Κρήτης ή ελλείψει αριστούχων 
αποφοίτων στον εν λόγω δήμο, οι αριστούχοι απόφοιτοι 
της ευρύτερης περιοχής του Νομού Ηρακλείου, σύμφω¬ 
να με τα οριζόμενα στο άρθρο 2 του παρόντος. Επίσης το 
δικαίωμα υποτροφίας παρέχεται κατά την αυτή σειρά 
προτεραιότητας στους αποφοίτους με βαθμόν "λίαν κα¬ 
λώς" σύμφωνα με τις προϋποθέσεις της υποπαραγράφου 
3 του άρθρου 2(α) παρόντος. 

2. Η επιλογή και ανακήρυξη των υποτρόφων γίνεται 
σύ μφωνα με τις διατάξεις της παρούσης συστατικής πρά¬ 
ξης του Ιδρύματος, του παρόντος οργανισμού, του α.ν. 
2039/1939 και του από 18.8.1941 καν. δ/τος (ΦΕΚ286/Α/ 
23.8.1941). 

Άρθρο 10 

Χορήγηση υποτροφιών 

1. Ο αριθμός των υποτρόφων σε ετήσια βάση ορίζεται 
σε ένα (1) ή δύο (2) άτομα. Το Διοικητικό Συμβούλιο, κατά 
την απόλυτη διακριτική του ευχέρεια, αφού λάβει υπόψη 
του τα οικονομικά του Ιδρύματος, αποφασίζει για τον 
αριθμό των υποτρόφων σε ετήσια βάση. 

2. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των ετήσιων εισοδημάτων του ιδρύ¬ 
ματος, το κόστος ζωής της πόλεως όπου ο υπότροφος 
σπουδάζει και τέλος των νομισματικών και οικονομικών 
συνθηκών που επικρατούν στην Ελλάδα κατά τη διάρκεια 
της χορήγησης των υποτροφιών, πάντοτε όμως μέσα στα 
όρια που ορίζονται από τις διατάξεις της παρούσης συ¬ 
στατικής πράξης του ιδρύματος, και την εκάστοτε νομο¬ 
θεσία. 

3. Οι υποτροφίες καταβάλλονται στους δικαιούχους 
σύμφωνα με τις διατάξεις του παρόντος, οι ρυθμίσεις των 
οποίων υπερισχύουν τυχόν ρυθμίσεωντου από 18.8.1941 
σχετικού καν. δ/τος (ΦΕΚ286/Α/23.8.1941) και συγκεκρι¬ 
μένα μετά την υπογραφή της σχετικής σύμβασης υπο¬ 
τροφίας την προβλεπόμενη από το άρθρο 109 του α.ν. 
2039/1932. 

Άρθρο 11 

Διακοπή υποτροφιών 

Η χορήγηση της υποτροφίας διακόπτεται όταν : α) ο 
υπότροφος παύσει να είναι αριστούχος κατά την διάρκεια 
των σπουδών του, β) καταδικασθεί αμετακλήτως για αδί¬ 
κημα που τιμωρείται σύμφωνα με τη κείμενη νομοθεσία 
ως πλημμέλημα ή κακούργημα, γ) στις περιπτώσεις που 
προβλέπουν, οι διατάξεις του από 18.8.1941 σχετικού 
καν. δ/τος (ΦΕΚ 286/Α/23.8.1941), δ) ή μη υποβολή από 
τον υπότροφο στο Διοικητικό Συμβούλιο του Ιδρύματος 
των αιτηθέντων αποδεικτικών επιδόσεων στις σπουδές 
του ως και τυχόν πιστοποιητικών αντιγράφων ποινικού 
μητρώου και ε) στην περίπτωση ανίατης και παρατεταμέ- 
νης πέραν του εξαμήνου ασθένειας του υπότροφου. 


Οι λόγοι διακοπής χορήγησης της υποτροφίας διαπι¬ 
στώνονται με πράξη του Διοικητικού Συμβουλίου του 
Ιδρύματος που έχει υποχρέωση να παρακολουθείτην όλη 
πορεία των σπουδών του υποτρόφου και να αξιώνει απ’ 
αυτόν την υποβολή, κάθε έτος, αποδεικτικών στοιχείων 
της επίδοσής του. 

Άρθρο 12 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεωςτου σχετικού π.δ/τος έγκρισης της σύστασης του 
Ιδρύματος η οποία μπορεί να παραταθεί μέχρι την 31 η Δε¬ 
κεμβρίου του επομένου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζε¬ 
ται σύμφωνα με τις διατάξεις των άρθρων 101 και 102 του 
α.ν. 2039/39 και του από 20.12.1939 σχετικού π.δ/τος 
(ΦΕΚ552/Α/22.12.1939). 

Άρθρο 13 
Βιβλία και Στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

(α) Βιβλία πρωτοκόλλου αλληλογραφίας. 

(β) Βιβλία πρακτικών συνεδριάσεών του Διοικητικού 
Συμβουλίου. 

(γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική τά¬ 
ξη, όλα τα έσοδα και έξοδα του Ιδρύματος που πραγμα¬ 
τοποιούνται στην διάρκεια της χρήσης. 

(δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 καν. δ/τος. 

(ε) Στελέχη αριθμημένων διπλοτύπων αποδείξεων είσπρα¬ 
ξης καιενταλμάτωνπληρωμής, θεωρημένα απότον Πρόεδρο. 

Εκτός από τα παραπάνω βιβλία και στοιχεία, το Διοικη¬ 
τικό Συμβούλιο αποφασίζει την τήρηση και άλλων βιβλίων 
και στοιχείων, τα οποία κρίνει ότι είναι απαραίτητα για την 
παρακολούθηση της διαχειρίσεως της περιουσίας του 
Ιδρύματος και της εκτελέσεως των σκοπών του. 

Άρθρο 14 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 15 

Διάλυση του Ιδρύματος - Τύχη Περιουσίας αυτού 

1. Το Ίδρυμα διαλύεται όταν και όπως ο νόμος ορίζει. 

Πρόταση διάλυσης του Ιδρύματος μπορεί να υποβάλει 
το Διοικητικό Συμβούλιο με το αιτιολογικό της αδυναμίας 
εκπλήρωσης του σκοπού αυτού. 

2. Σε περίπτωση διάλυσης του Ιδρύματος για οποιονδή- 
ποτε λόγο η περιουσία του περιέρχεται στο Άσυλο Ανιάτων. 

Στον Υπουργό Εθνικής Παιδείας και Θρησκευμάτων 
και τον Υφυπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 16 Ιανουάριου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 
-♦- 

ΑΠΟΦΑΣΕΙΣ 

Αριθ. 208620 (2) 

Διορισμός Διευθύνοντος Συμβούλου στον Οργανισμό Γε- 
ωργικής Επαγγελματικής Εκπαίδευσης, Κατάρτισης 
και απασχόλησης «ΔΗΜΗΤΡΑ» - Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

Α) Του άρθρου 29 Α του Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27 του Ν. 2081/92 (ΦΕΚ Α 154) και αντικατα- 
στάθηκε με το άρθρο 1 παρ. 2α του Ν. 2469/97 (ΦΕΚ Α 
38). 

Β) Των άρθρων 11, 13, 14 και 16 του Ν. 2520/97 (ΦΕΚ Α 
173), «Μέτρα για τους νέους αγρότες, σύσταση Οργανι¬ 
σμού Γεωργικής Επαγγελματικής Εκπαίδευσης, Κατάρτι¬ 
σης και απασχόλησης, και άλλες διατάξεις» όπως οι «πα¬ 
ράγραφοι 1,5 παρ. γ και 8 Του άρθρου 14 αντικαταστάθη- 
καν με τις παραγράφους 7, 8 και 9 του άρθρου 23 του Ν. 
2945/2001 (ΦΕΚ Α 223), «Εθνικό σύστημα προστασίας 
της αγροτικής δραστηριότητας και άλλες ρυθμίσεις θε¬ 
μάτων αρμοδιότητας του Υπουργείου Γεωργίας». 

2. Την 302014/14.11.2002 (ΦΕΚ Β 1503) απόφαση 
Υπουργού Γ εωργίας, «Αποδοχή παραίτησης Διευθύνο- 
ντα Συμβούλου του Ο.Γ.Ε.Ε.Κ.Α. - ΔΗΜΗΤΡΑ - 
Ν.Π.Ι.Δ.». 

3. Την ανάγκη διορισμού Δ/ντα Συμβούλου στον 
Ο.Γ.Ε.Ε.Κ.Α.-ΔΗΜΗΤΡΑ. 

4. Την από 17.1.2003 Έκθεση Επιτροπής Δημόσιων Επι¬ 
χειρήσεων Τραπεζών και Οργανισμών Κοινής Ωφέλειας 
της Βουλής για τον διορισμό του Ερρίκου Τάρτα στη θέ¬ 
ση του Διευθύνοντα Συμβούλου του Οργανισμού Επαγ¬ 
γελματικής Εκπαίδευσης, Κατάρτισης και Απασχόλησης 
(Ο.Γ.Ε.Ε.Κ.Α.) - «ΔΗΜΗΤΡΑ» - Ν.Π.Ι.Δ. 

5. Την46114/26.8.99 (ΦΕΚΒ 1720) Κ.Υ.Α. (Υφυπουργός 
Οικονομικών - Υπουργός Γ εωργίας), «Καθορισμός μηνιαί¬ 
ας αντιμισθίας Διευθύνοντα Συμβούλου Ο.Γ.Ε.Ε.Κ.Α. - 
ΔΗΜΗΤΡΑ». 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη η οποία κινείται στα πλαίσια των 
πιστώσεων που περιλαμβάνονται στην αριθμ. 46114/ 
26.8.99 (ΦΕΚ Β 1720) Κ.Υ.Α. (Υφυπουργός Οικονομικών- 
Υπουργός Γεωργίας), «Καθορισμός μηνιαίας αντιμισθίας 
Διευθύνοντα Συμβούλου Ο.Γ.Ε.Ε.Κ.Α. - ΔΗΜΗΤΡΑ», απο¬ 
φασίζουμε: 


Διορίζουμε τον Ερρίκο Τάρτα, Διευθύνοντα Σύμβουλο 
του Νομικού Προσώπου Ιδιωτικού Δικαίου Ο.Γ.Ε.Ε.Κ.Α. - 
«ΔΗΜΗΤΡΑ», με τριετή θητεία, η οποία μπορεί να ανανε¬ 
ωθεί για ίσο χρονικό διάστημα. 

Η θέση του Διευθύνοντος Συμβούλου είναι πλήρους και 
αποκλειστικής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 22 Ιανουάριου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 3158/811 (3) 

Συμπλήρωση της 36500/374/1995 Κοινής Εξουσιοδοτικής 
Απόφασης. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) Του άρθρου 29 του Ν. 1558/1985 
«Κυβέρνηση και Κυβερνητικά Όργανα» (Α/137) όπωςτρο- 
ποποιήθηκε με το άρθρο 7τουΝ. 1943/1991 «Εκσυγχρο¬ 
νισμός της οργάνωσης και λειτουργίας της δημόσιας δι¬ 
οίκησης, αναβάθμιση του προσωπικού της και άλλες δια¬ 
τάξεις» (Α/50). 

β) Του Π.Δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α/263). 

2. Την 36500/374/28.11.1995 απόφαση του Υπουργού, 
αναπληρωτή Υπουργού και Υφυπουργών Μεταφορών 
και Επικοινωνιών «Μεταβίβαση αρμοδιοτήτων και δικαι¬ 
ώματος υπογραφής «Με εντολή Υπουργού» ή «με εντολή 
Αναπληρωτή Υπουργού» ή «Με εντολή Υφυπουργού» 
στους: Γενικό Γραμματέατου Υπουργείου, Γενικό Γραμ- 
ματέα Επικοινωνιών και Προϊσταμένους των Οργανικών 
Μονάδωντων Κεντρικών Υπηρεσιώντου Υπουργείου Με¬ 
ταφορών και Επικοινωνιών» (Φ.Ε.Κ. 1020/Β/1995), όπως 
ισχύει. 

3. Την ανάγκη να διασφαλισθεί η εύρυθμη και αποδοτι¬ 
κή λειτουργία των Υπηρεσιών του Υπουργείου Μεταφο¬ 
ρών και Επικοινωνιών και η ταχεία διεκπεραίωση των υπο¬ 
θέσεων των πολιτών, στο πλαίσιο της κάθετης αποκέ¬ 
ντρωσης αρμοδιοτήτων. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού Προϋπολογισμού, 
αποφασίζουμε: 

Η 36500/374/28.11.1995 απόφαση του Υπουργού, ανα¬ 
πληρωτή Υπουργού και Υφυπουργών Μεταφορών και 
Επικοινωνιών «Μεταβίβαση αρμοδιοτήτων και δικαιώμα¬ 
τος υπογραφής «Με εντολή Υπουργού» ή «με εντολή 
Αναπληρωτή Υπουργού» ή «Με εντολή Υφυπουργού» 
στους: Γενικό Γ ραμματέατου Υπουργείου, Γενικό Γ ραμ- 
ματέα Επικοινωνιών και Προϊσταμένους των Οργανικών 
Μονάδων των Κεντρικών Υπηρεσιών του Υπουργείου 
Μεταφορών και Επικοινωνιών» (Φ.Ε.Κ. 1020/Β/1995), 
όπως έχει τροποποιηθεί με τις αριθ. 12358/149/1996 
(Β357), 34950/ 9539/2001 (Β726) και 18075/4901/2002 
(Β444) όμοιες αποφάσεις και ισχύει σήμερα, τροποποιεί¬ 
ται ως εξής: 

1. Στην παράγραφο 1 του άρθρου 2 προστίθεται εδά¬ 
φιο, ως εξής: «Προτάσεων προς την εκάστοτε αρμόδια 
Κτηματική Υπηρεσία, για την έκδοση αποφάσεων, του οι- 

κείου Γενικού Γραμματέα Περιφέρειας, με αντικείμενο 
την αναγκαστική απαλλοτρίωση ακινήτων μέχρι 100.000 
τετραγωνικών μέτρων, υπέρ του Οργανισμού Σιδηρο¬ 
δρόμων Ελλάδος (Ο.Σ.Ε.), για λόγους δημόσιας ωφέλει¬ 
ας.» 

2. Στην παράγραφο 2 του άρθρου 6 προστίθεται εδάφιο 
«ια» ως εξής: ια. Στον προϊστάμενο του Τμήματος Ελέγ¬ 
χων της Διεύθυνσης Οδικής Ασφάλειας και Περιβάλλο¬ 
ντος 

Φύλλα δοκιμών καυσαερίων, βεβαιώσεις και πιστοποιη¬ 
τικά καυσαερίων για μεμονωμένα οχήματα. 

Πιστοποιητικά καυσαερίων για αλλαγή ή διασκευή κινη¬ 
τήρα. 

3. Από το εδάφιο στ της παραγράφου 2 του άρθρου 5 
απαλείφεται η δέκατη τέταρτη περίπτωση «Πράξεις χο¬ 
ρήγησης σε υπαλλήλους αδειών άσκησης ιδιωτικού έρ¬ 
γου, με αμοιβή», η οποία προστίθεται, ως εδάφιο ε, στην 
παράγραφο 2 του άρθρου 2 

Κατά τα λοιπά ισχύει η ανωτέρω απόφαση όπως έχει 
τροποποιηθεί μεταγενέστερα. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα,17 Ιανουάριου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 0-2489 (4) 

Αναπροσαρμογή ετήσιων ανταποδοτικών τελών για το 
έτος 2003. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Έχοντας υπόψη: 

1 .Τις διατάξειςτου Ν. 2773/1999 (Α'286) «Απελευθέρω¬ 
ση αγοράς Ηλεκτρικής Ενέργειας» - Ρύθμιση θεμάτων 
ενεργειακής πολιτικής και λοιπές διατάξεις» όπως ισχύει. 

2. Τις διατάξειςτου άρθρου 5 του Ν. 2837/2000 (Α 178) 
«Ρύθμιση θεμάτων Ανταγωνισμού, Ρυθμιστικής Αρχής 
Ενέργειας, Τουρισμού και άλλες διατάξεις». 

3. Τις διατάξεις της υπ’ αριθμ. Δ5/ΗΛ/Β/Φ1 /ΟIΚ.591 / 

12.1.2001 απόφασης των Υπουργών Οικονομικών και 
Ανάπτυξης «Καθορισμός τελών άσκησης δραστηριότη¬ 
τας στοντομέα της ενέργειας που αποτελούν πόρους της 
Ρυθμιστικής Αρχής Ενέργειας» (ΦΕΚ Β'43/2001). 

4. Το ποσοστό μεταβολής του Δείκτη Τιμών Καταναλω¬ 
τή για τα έτη 2001 και 2002 όπως αυτό προσδιορίζεται 
από την ΕΣΥΕ σύμφωνα με το υπ’αριθμ. Πρωτ. ΡΑΕΙ 
7622/16.1.2003 έγγραφο της. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζει: 

Άρθρο 1 

1. Σκοπός της παρούσας απόφασης είναι η αναπρο¬ 
σαρμογή του ύψους των ετησίων ανταποδοτικών τελών, 
που επιβάλλονται στις επιχειρήσεις οι οποίες δραστηριο¬ 
ποιούνται στον τομέα ενέργειας, σύμφωνα με το άρθρο 7 
της υπουργικής απόφασης Δ5/ΗΛ/Β/Φ1 /Ο I Κ. 591 / 

12.1.2001 (ΦΕΚ Β'43/2001). 

2. Το ύψος των ετησίων ανταποδοτικών τελών όπως αυ¬ 
τά καθορίζονται με την Υπουργική Απόφαση Δ5/ΗΛ/Β/Φ1/ 


ΟΙΚ.591/12.1.2001 (ΦΕΚ Β'43/2001), αναπροσαρμόζεται 
σύμφωνα με το ποσοστό μεταβολής του Δείκτη Τιμών Κα¬ 
ταναλωτή για το έτος 2001, το οποίο ανέρχεται σε 3,0% 
(τρίατοις εκατό), επίτου αποτελέσματος του οποίου, αρ¬ 
μόζεται το ποσοστό μεταβολής του Δείκτη Τ ιμών Κατανα¬ 
λωτή για το έτος 2002, το οποίο ανέρχεται σε 3,4%. 

Άρθρο 2 

Τομέας ηλεκτρικής ενέργειας και φυσικού αερίου 

1. Το ποσό ετησίου ανταποδοτικού τέλους που επιβάλ¬ 
λεται στους κατόχους άδειας παραγωγής ηλεκτρικής 
ενέργειας σύμφωνα με το άρθρο 4 παρ. 2 περίπτωση α' 
της Υπουργικής Απόφασης Δ5/ΗΛ/Β/Φ1 /ΟΙΚ.591 / 

12.1.2001 (ΦΕΚ Β'43/2001), ορίζεται σε ευρώ 6,251 ανά 
ΜνναΜ μέγιστης καθαρής ισχύος. 

2. Το ποσό ετησίου ανταποδοτικού τέλους που επιβάλ¬ 
λεται στους κατόχους άδειας προμήθειας ηλεκτρικής 
ενέργειας σε Επιλέγοντες Πελάτες και προκειμένου για 
τη ΔΕΗ σε μη Επιλέγοντες Πελάτες, ανάλογα με την συ¬ 
νολική ποσότητα ηλεκτρικής ενέργειας που απορρόφη¬ 
σαν από το Σύστημα ή από το Δίκτυο οι Πελάτες τους κα¬ 
τά το έτος 2002, σύμφωνα με το άρθρο 4 παρ. 2 περίπτω¬ 
ση β' της υπουργικής απόφασης Δ5/ΗΛ/Β/Φ1 /ΟIΚ.591 / 

12.1.2001 (ΦΕΚ Β'43/2001), ορίζεται σε ευρώ 0,05313 κα¬ 
τά απορροφώμενη Μ\Λ/Γι. 

3. Το ποσό ετησίου ανταποδοτικού τέλους που επιβάλ¬ 
λεται στους έχοντες δικαίωμα εισαγωγής φυσικού αερίου 
σύμφωνα με το άρθρο 5 της υπουργικής απόφασης 
Δ5/ΗΛ/Β/Φ1 /ΟΙΚ.591/12.01.01 (ΦΕΚ Β'43/2001), ορίζεται 
σε ευρώ 0,187531 ανά χίλια κυβικά μέτρα 

Άρθρο 3 

Τομέας υγρών καυσίμων 

1. Για τα υγραέρια, το ύψος του ανταποδοτικού τέλους 
που επιβάλλεται σύμφωνα με το άρθρο 6 της υπουργικής 
απόφασης Δ5/ΗΛ/Β/Φ1/ΟΙΚ.591/12.1.2001 (ΦΕΚ Β'43/ 
2001), ορίζεται σε ευρώ 0,0781379 ανά μετρικό τόνο. 

2. Για το μαζούτ, το ύψος ανταποδοτικού τέλους που 
επιβάλλεται σύμφωνα με το άρθρο 6της υπουργικής από¬ 
φασης Δ5/ΗΛ/Β/Φ1/ΟΙΚ.591/12.1.2001 (ΦΕΚ Β'43/ 2001, 
ορίζεται σε ευρώ 0,0781379 ανά μετρικό τόνο. 

3. Για τη βενζίνη, το ύψος ανταποδοτικού τέλους που 
επιβάλλεται σύμφωνα με το άρθρο 6 της Υπουργικής Από¬ 
φασης Δ5/ΗΛ/Β/Φ1/ΟΙΚ.591/12.1.2001 (ΦΕΚ Β'43/2001), 
ορίζεται σε ευρώ 0,156275 ανά χίλια λίτρα. 

4. Για το ντίζελ θέρμανσης και κίνησης, το ύψος αντα¬ 
ποδοτικού τέλους που επιβάλλεται σύμφωνα με το άρθρο 
6 της υπουργικής απόφασης Δ5/ΗΛ/Β/Φ1 /ΟΙΚ.591 / 

12.1.2001 (ΦΕΚ Β'43/2001), ορίζεται σε ευρώ 0,156275 
ανά χίλια λίτρα. 

Άρθρο 4 
Χρόνος ισχύος 

Τα ποσά που καθορίζονται με την παρούσα Απόφαση 
ισχύουν για τα ετήσια ανταποδοτικά τέλη που θα κατα¬ 
βληθούν κατά τη διάρκεια του έτους 2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Ιανουάριου 2003 

Ο Πρόεδρος 
Π. ΚΑΠΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί.91- - β-ιτΐ3ίΙ: \λ/θ 5 ιτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ -Ευριπίδου 63 -Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310)423 956 ΗΡΑΚΛΕΙΟ - Πλ. Ελευθερίας 1 -Τ.Κ. 711 10 (2810) 396223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510)46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


(26610) 89 127/89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοιπ για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβιτιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

θϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 βυΐΌ ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































